கேள்வி: ரையாமாசு போலா - விளக்கம் என்பது என்ன?
பதில்: ட்ரவுட் பார்ப் ஒரு நீளமான, மெல்லிய உடலுடன் கூர்மையான பக்கவாட்டில் தட்டையான மூக்குடன் கூடியது. இளம் மீன்களில் ஒரு இணை மெல்லிய மேக்சில்லரி பார்பல்கள் காணப்படும்; ஆனால் இவை மிதிர்வடைந்த மீன்களில் இல்லை. மிகச் சிறிய செதில்கள் பக்கவாட்டு வரிசையில் 85-95 எண்ணிக்கையில் காணப்படும். பிளவுபட்ட வாலினைக் கொண்டது. உடலின் முதுகுப்பகுதி பச்சை நிறமாகவும், உடலின் நீளத்திற்கும் கருப்பு, வெள்ளி நிற தங்கக் கோடு மூலம் பிரிக்கப்படுகிறது. துடுப்புகள் மஞ்சள் நிறத்தில் உள்ளன. உடலில் ஏராளமான பச்சை மற்றும் நீல நிறப்புள்ளிகள் உள்ளன. இவற்றின் அதிகபட்ச நீளம் 35 செ. மீட்டரும் எடை 2.3 கிலோ ஆகும்.
கேள்வி: ரையாமாசு போலா - பரவல் குறித்து விரிவாக சொல்லுங்கள்.
பதில்: இந்திய மாநிலங்களான அரியானா, இமாச்சலப் பிரதேசம், உத்தரப் பிரதேசம், பீகார், அசாம், அருணாசலப் பிரதேசம், மேற்கு வங்காளம் மற்றும் ஒடிசா ஆகிய மாநிலங்களில் இந்த ட்ரவுட் பார்ப் காணப்படுகிறது. இது பங்களாதேஷ், நேபாளம் மற்றும் மியான்மர் காணப்படுகிறது. 1926ஆம் ஆண்டில் புனே அருகிலுள்ள இரண்டு ஏரிகளில் ட்ரவுட் பார்ப்கள் அறிமுகப்படுத்தப்பட்டன. இங்கு இவை வெற்றிகரமாக இனப்பெருக்கம் செய்தன.Chaudhry, S. & Vishwanath, W. 2010. Raiamas bola. The IUCN Red List of Threatened Species 2010: e.T166464A6214772. https://dx.doi.org/10.2305/IUCN.UK.2010-4.RLTS.T166464A6214772.en. Downloaded on 26 September 2017.
கேள்வி: ரையாமாசு போலா - பாதுகாப்பு பற்றி நீங்கள் என்ன அறிந்துள்ளீர்கள்?
பதில்: இந்த ட்ரவுட் பார்ப் மீனானது பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாக மதிப்பிடப்பட்டுள்ளது. இருப்பினும் முறையற்ற அழித்தொழிக்கும் மீன்பிடி முறைகளால் இச்சிற்றினம் அபாயத்திற்குள்ளாகியுள்ளது.
கேள்வி: ரையாமாசு போலா - மீன்பிடித்தல் பற்றி தகவல் சொல்.
பதில்: ட்ரவுட் பார்ப் மென்மையான சுவையுள்ள சதைகளைக் கொண்டுள்ளதால் மீனவர்களின் தேர்வாக உள்ளது.